नाडालको नजर कीर्तिमानतर्फ
राफेल नाडालले आफ्ना पुराना प्रतिद्वन्द्वी फाबिनो फागनिनीलाई हराएर सोमबार अस्ट्रेलियन ओपनको क्‍वार्टरफाइनल पुगेका छन् ।
मेलबर्न — राफेल नाडालले आफ्ना पुराना प्रतिद्वन्द्वी फाबिनो फागनिनीलाई हराएर सोमबार अस्ट्रेलियन ओपनको क्‍वार्टरफाइनल पुगेका छन् ।यससँगै उनी सर्वाधिक ग्रान्ड स्लाम उपाधिबाट तीन जित टाढा रहेको छ । स्पेनी नाडालले फागनिनीलाई रड लेभर एरेनामा भएको खेलमा ६–३, ६–४ र ६–२ ले हराए । उनी ४३ औं पल्ट ग्रान्ड स्लाम क्‍वार्टरफाइनल पुगेका हुन् ।अब उनले ग्रिसका छैटौं वरियताका स्टेफानोस सिसिपासको सामना गर्नेछन् । सिसिपासले भने इटालीको माटोओ बेराटिनीबाट वाकओभर पाए । बेराटनी पेटको चोटका कारण खेल छाड्न बाध्य रहे । यस्तै,चौथो वरियताका डानिल मेडभेडेभ र सातौं वरियताकी आन्द्रे रुबलेभ दुवै रुसी खेलाडी क्वाटरफाइलन पुगेका छन् ।महिलातर्फ गैर वरियता प्राप्त जेसिका पेगुला आफ्नो खेल जीवनमा पहिलो पल्ट ग्रान्ड स्लामको क्वाटरफाइनल पुग्न सफलरहिन् । उनले एलिना स्भाटोलिनालाई ६–४, ३–६ र ६–३ ले पराजित गरिन् । उनले अब आफ्नै देशकी जेनिफरक ब्राडीको सामना गर्नेछन् । बार्डीले अर्को खेलमा क्रोएसियाकी डोना भेकिचलाई ६–१ र ७–५ ले पराजित गरिन् ।